

3D мапинг върху фасадата на Национална галерия Квадрат 500

Вече втора вечер тече уникално светлинно 3D мапинг шоу върху фасадата на Национална галерия “ Квадрат 500 „, но за съжаление, прожекциите са пред около десетина случайно минаващи столичани.

Причината е че никой, по никакъв начин не е уведомил столичани за десетминутното шоу, което започва всяка вечер в 18:30 часа и се повтаря на всеки петнадесет минути до 19:30. Светлинната феерия ще продължи до 21 декември и е инициатива на Министерството на околната среда и водите и е финансирана по Оперативна програма „Околна среда 2014-2020 г.“ Посветена е на чистотата на водите и опазване на биоразнообразието.

